CELEX: 32015R2112
Language: bg
Date: 2015-11-23 00:00:00
Title: Регламент (ЕС) 2015/2112 на Комисията от 23 ноември 2015 година за изменение на приложение I към Регламент (ЕО) № 251/2009 за прилагане на Регламент (ЕО) № 295/2008 на Европейския парламент и на Съвета относно структурната бизнес статистика по отношение на адаптирането на сериите от данни, необходимо след прегледа на класификацията на продуктите по дейности (КПД) (Текст от значение за ЕИП)

24.11.2015   
            
            
               BG
            
            
               Официален вестник на Европейския съюз
            
            
               L 306/4
            
         РЕГЛАМЕНТ (ЕС) 2015/2112 НА КОМИСИЯТА
   от 23 ноември 2015 година
   за изменение на приложение I към Регламент (ЕО) № 251/2009 за прилагане на Регламент (ЕО) № 295/2008 на Европейския парламент и на Съвета относно структурната бизнес статистика по отношение на адаптирането на сериите от данни, необходимо след прегледа на класификацията на продуктите по дейности (КПД)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 295/2008 на Европейския парламент и на Съвета от 11 март 2008 г. относно структурната бизнес статистика (1), и по-специално член 11, параграф 2, буква д) от него,
   като има предвид, че:
   
               (1)
            
            
               В Регламент (ЕО) № 295/2008 се установява обща рамка за събирането, предаването и оценката на европейската статистика за структурата, дейността, конкурентоспособността и производителността на предприятията в Съюза.
            
         
               (2)
            
            
               В Регламент (ЕО) № 451/2008 на Европейския парламент и на Съвета (2) се установява статистическа класификация на продуктите по дейности (КПД) с цел да се отговори на изискванията за статистиката в Съюза.
            
         
               (3)
            
            
               В приложение I към Регламент (ЕО) № 251/2009 на Комисията (3) са определени сериите от данни, нивото на разбивка и описанието за продуктите с оглед предаването на данните въз основа на КПД.
            
         
               (4)
            
            
               След влизането в сила на Регламент (ЕС) № 1209/2014 на Комисията (4) е необходимо приложение I към Регламент (ЕО) № 251/2009 да се адаптира по отношение на нивото на разбивка и описанието за някои продукти с оглед предаването на данните въз основа на КПД, за да се запази съпоставимостта и съгласуваността с прилаганите на международно равнище стандарти за класификация на продуктите.
            
         
               (5)
            
            
               Поради това приложение I към Регламент (ЕО) № 251/2009 следва да бъде съответно изменено.
            
         
               (6)
            
            
               Мерките, предвидени в настоящия регламент, са в съответствие със становището на Комитета на Европейската статистическа система,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 251/2009 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 ноември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 97, 9.4.2008 г., стр. 13.
   
      (2)  Регламент (ЕО) № 451/2008 на Европейския парламент и на Съвета от 23 април 2008 г. за установяване на нова статистическа класификация на продуктите по дейности (КПД) и за отмяна на Регламент (ЕИО) № 3696/93 на Съвета (ОВ L 145, 4.6.2008 г., стр. 65).
   
      (3)  Регламент (ЕО) № 251/2009 на Комисията от 11 март 2009 г. за прилагане и изменение на Регламент (ЕО) № 295/2008 на Европейския парламент и на Съвета по отношение на сериите от данни за съставяне във връзка със структурната бизнес статистика и адаптациите, необходими след прегледа на статистическата класификация на продуктите по дейности (КПД) (ОВ L 86, 31.3.2009 г., стр. 170).
   
      (4)  Регламент (ЕС) № 1209/2014 на Комисията от 29 октомври 2014 г. за изменение на Регламент (ЕО) № 451/2008 на Европейския парламент и на Съвета от 23 април 2008 г. за установяване на нова статистическа класификация на продуктите по дейности (КПД) и за отмяна на Регламент (ЕИО) № 3696/93 на Съвета (ОВ L 336, 22.11.2014 г., стр. 1).
   
      ПРИЛОЖЕНИЕ
      Приложение I към Регламент (ЕО) № 251/2009 се изменя, както следва:
      
                  1.
               
               
                  В точка 1 „УСЛУГИ“, в таблица „Серия 1E“, в „Ниво на разбивка по дейности“ специалните агрегирани показатели „HIT“, „MHT“, „MLT“ и „LOT“ се заменят със следното:
                  
                              „HIT
                           
                           
                              Производство на високи технологии (NACE Rev.2 21 + 26 + 30.3)
                           
                        
                              MHT
                           
                           
                              Производство на средновисоки технологии (NACE Rev.2 20 + 25.4 + 27 + 28 + 29 + 30-30.1-30.3 + 32.5)
                           
                        
                              MLT
                           
                           
                              Производство на среднониски технологии (NACE Rev.2 18.2 + 19 + 22 + 23 + 24 + 25-25.4 + 30.1 + 33)
                           
                        
                              LOT
                           
                           
                              Производство на ниски технологии (NACE Rev.2 10 + 11 + 12 + 13 + 14 + 15 + 16 + 17 + 18-18.2 + 31 + 32-32.5)“.
                           
                        
            
                  2.
               
               
                  В точка 2 „ПРОМИШЛЕНОСТ“ в таблиците на серии 2H, 2I, 2J и 2K и 2K вписването „Раздели от B до E на NACE Rev.2 (с изключение на подразделения 37, 38 и 39 на NACE Rev.2)“ в „Обхват на дейността“ се заменя с „Раздели от B до D и подразделение 36 на NACE Rev.2“.
               
            
                  3.
               
               
                  В точка 3 „ТЪРГОВИЯ“ в таблиците на серии 3E, 3F, 3G, 3H, 3I, 3J и 3K вписването „Едноцифрено ниво на NACE Rev. 2 (раздели)“ в „Ниво на разбивка по дейности“ се заличава.
               
            
                  4.
               
               
                  В точка 4 „СТРОИТЕЛСТВО“ в таблицата на серия 4G в „Ниво на разбивка по дейности“ вписванията
                  „Трицифрено ниво (групи) на NACE Rev. 2
                  Двуцифрено ниво (подразделения) на NACE Rev. 2
                  Едноцифрено ниво (раздели) на NACE Rev. 2“
                  се заменят със следното:
                  „Двуцифрено ниво (подразделения) на NACE Rev.2, с изключение на характеристики 18 31 0 и 18 32 0 за подразделение 43
                  Едноцифрено ниво (раздели) на NACE Rev.2, с изключение на характеристики 18 31 0 и 18 32 0“.
               
            
                  5.
               
               
                  Точка 8 „БИЗНЕС УСЛУГИ“ се изменя, както следва:
                  
                              а)
                           
                           
                              в таблица „Серия 8А“ в „Ниво на разбивка по вид продукт“ за продукт 63 12 описанието „Съдържание на уеб портали“ се заменя с „Услуги на уеб портали“;
                           
                        
                              б)
                           
                           
                              в таблица „Серия 8А“ в „Ниво на разбивка по вид продукт“ за продукт 73 11 13 описанието „Услуги по планиране и създаване на реклама“ се заменя с „Услуги по създаване на рекламни идеи“;
                           
                        
                              в)
                           
                           
                              в таблица „Серия 8С“ в „Ниво на разбивка по вид продукт“ продуктът 70 22 4„Търговски марки и франчайзи“ се заличава.
                           
                        
                              г)
                           
                           
                              в таблица „Серия 8Е“ в „Ниво на разбивка по вид продукт“ за продукт 71 11 24 описанието „Консултантски услуги в областта на архитектурата“ се заменя с „Услуги, свързани със съвети в областта на архитектурата“.